
Създаването на дружба „ Родина“ е свързано с „ поуките" от покръст- 
ването на българите мохамедани през 1912-1913 г., както и с характера на 
обществено-политическата обстановка към 1937 година. 

В Рило-Родопската област от векове живеят заедно в дружба и брат- 
ство българи християни и мохамедани. Обединявал ги е общият роден 
език, обичаи, песни и традиции. 

В Отоманската империя, а някои сили ив днешна Турция целенасо- 
чено считат за турци всички мюсюлмани независимо от тяхната народ- 
ност. 

Българската буржоазна 
неправилни, националистически, антидемократични позиции по Нацио- 


онархо-фашистка власт стояха също на 


налните проблеми. 
През 1912-1913 година е първият неуспешен опит за решаване (чрез 


насилствено покръстване) на така наречения българомохамедански въп- 
рос. Ликвидирани са без съд и присъда и някои от по-видните българи 
мохамедани. Извършена е първата престъпна политическа грешка. Съз- 
дадени са условия за антибългарска пропаганда, за преследване на анти- 
български цели. н 

Някои „теоретици“ се опитват да доказват. че не покръстването е 
грешка, а неговото отменяне. С това те оправдават насилията и правят 
отново услуга на антибългарските сили - вътрешни и външни 

След Първата световна война в Рило-Родопската област настъпват 
значителни изменения в обществено-икономическите и политически ус- 
ловия. По българомохамеданския въпрос се формират два подхода. 

Прогресивните дейци и организации считат, че българомохамеданс- 
кият въпрос не е само културно-просветен, а и икономически. Те са за 
пълна свооода, демокрация и равноправни условия за всички граждани, 
включително и при избора на религия, име и носия. 

Буржоазно-реакционните власти стоят на обратни позиции. Този въ- 

прос те разглеждат от позициите на национализма и шовинизма, на ут- 
върждаване привързаност на българите мохамедани към монархо-фашис- 
тката власт. 

Към 1937 година в България се утвърждава еднолична монархо-фа- 
шистка власт. Всички политически и прогресивни организации са забра- 
нени. 

По това време, под влияние на обществено-политическото развитие 
на страната и дейността на отделни прогресивни дейци и организации, 
сред част от българите мохамедани, и по-специално младежта, се проявя” 
ва стремеж за повече просвета и култура. Властта застава начело и взема 
в свои ръце този процес. 

Създаването на организацията през 1937 година се предшествув 
редица проучвания, правени от Министерството на вътрешните работи.! 

Главното ръководство на фашистката държавна политика по бълга- 
ромохамеданския въпрос се поема от това министерство. Министерство- 
то на войната по своя линия прави проучвания. Тези въпроси са обсъжда- 
нии на специално съвещание с участието на Христо Караманджуков, Пе- 
тър Маринов, тогавашния околийски управител в Смолян Иван Петлеш- 

ков и други, 7 

След така извършените предварителни проучвания и подготовка, на 
З май 1937 година се учредява (в действителност от фашистката власт) 
така наречената българомохамеданска културно-просветна и благотвори- 
телна дружба „Родина“. 

Несъстоятелни са опитите на Петър Маринов и Александър Кара- 
манджуков да представят организацията за прогресивна заради това, че В 
нея са членували прогресивни лица, включително и комунисти. Обликът 
на тази организация се определя не от единиците прогресивни, формални 
нейни членове, а от лумпенизираните елементи, службогонци. Те образу- 
ват по подобие на хитлеристките шпиц-команди групи, които вършат на- 
силия, гаврене и издевателствуване над българомохамеданското населе- 
ние. Тях фашистката власт назначаваше за мюфтии и имами, пъдари и 
прислужници и те й служеха вярно. 

фактически вдъхновители, организатори и ръководители на „ Роди- 
на“ са активните и убедени привърженици на монархо-фашистката власт 
- правителствените народни представители ген. Атанас Каишев, Сирко 
Станчев и Христо Караманджуков, Петър Маринов, военните и полицей- 
ски власти. 

Един от най-изявените, последователни и най-активни деятели на 
дружба „Родина“ е Петър Маринов. Той еи фактическият неин организа- 
тор и ръководител. Под негово ръководство са осъществявани всички про- 
яви на „Родина“, цялата й дейност е свързана с неговото име. С неговото 
име са свързани и изпращаните поздравителни, благодарствени телегра- 
ми за победите на хитлеристка Германия и българския цар, правените 
доноси срещу прогресивни лица, организирането и провеждането на наси- 
лия над голяма част от българите мохамедани. До 9 септември 1944 годи- 


а от 

на Петър Маринов остава верен и непоколебим привърженик на монар- 
хо-фашизма в България. През 1944 година, когато се виждаше краят на 
фашизма ,„ ... е назначен за инспектор по българомохамеданските въпроси 
със седалище в гр. Смолян, представител на националната пропаганда (курс. 
мой - М.К.) иревизор на българомохамеданските верски общини.“ ? Пря- 
кото ръководство на дирекцията за национална пропаганда, създадена през 
1941 година, е предоставено на министъра на вътрешните работи. Тази 
институция изпълнява полицейски функции в областта на духовната сфе- 


ра. 

Въпреки изричния текст на чл. 13 от устава на дружба „Родина“ за 
ежегодна подмяна на ръководството, несменяеми остават през цялото вре- 
ме на съществуването на организацията (от 1937 до 1944 г.) секретарят 
Петър Маринов и председателят Камен Боляров. Това, разбира се, не е 
случайно. Необходимо е ръководството на дружба „Родина“ даев сигур- 
ни, проверени ръце. 

Фашистката политика, провеждана чрез ръководството на дружба 
„Родина“, има за крайна цел покръстването на българите мохамедани. 
Всичко е насочено към тази неотменна секретно поставена цел. 

Петър Маринов в своя дневник на 9 юни 1941 г.е отбелязал: „ ... Нека 
най-напред имената си сменят и тъй от само себе си ще дойде работата, че 
помаците сами ще пожелаят да се покръстят“. 

Цялата дейност, всички провеждани мероприятия и публични изяви 
на дружба „Родина“ са насочени към одобряване, подкрепа и възхвала на 
монархо-фашистката власт. в 

Не случайно на първите страници на всички броеве на сборник „ Ро- 
дина“ са поставени снимките на царя, царското семейство, на отделни 
негови членове. 

Откриването на публичните изяви на дружба „ Родина“ винаги започ- 
ват с „Шуми Марица“ и „Химн на царя“ и са завършвали с възхвала на 
царя и царското семейство с призиви за обединяване на целия народ око- 
ло „ царя-обединител“ , „ цар на всички българи“. 

С особено задоволство и възхищение Петър Маринов пише за „ съби- 
тията през пролетта на 1941 година“ °, както и за изготвения и изпратен 
благодарствен адрес до Хитлер, отбелязано на 12 април 1941 година в не-. 
говия дневник. 

Ариф Бейски - околийски мюфтия в Ардино - в името на „чистотата 
на нацията“ е забранил сключването на бракове на българомохамедани с 
инородци.4 Тази разпоредба е напълно в духа на расистките теории и пра- 
ктика на немския фашизъм. 

На Гергьовден 1942 година родинци с униформени калпаци са мина- 
ли в тържествен марш-парад пред войсковите началници в гр. Смолян. 
В писмо до М. С. Дервишев от 8 юни 1942 година Сирко Станчев дава 
следните указания: „Моля да установите и в Смолянско като родински 
поздрав поздрава с вдигане на ръка, както поздравяват бранниците А 24 
този поздрав да се представят пред всички власти в селата и околията“. 

Родинци са изготвили и представили специално изложение с искане 
да се приемат решения от правителството и други държавни органи В ПО- 
дкрепа на дейността на дружба „ Родина“ . С изложението се иска: „ „. дру- 
жбите „Родина“ да се претворят в държавна организация, ръководена и 
подкрепяна от специален държавен орган, който да субсидира издаването 
на сборник „Родина“ идр. печатни издания с просветна и агитационна цел 
сред българите от мохамеданско вероизповедание“ 

Следователно родинци вече искат и официално дружба „ Родина“ да 
заеме заслужено мястото на организация на монархо-фашистката държа- 
ва, каквато роля тя е изпълнявала през цялото време на своето съществу- 
ване. 
Методите на дружба .. Родина“ са чисто фашистки, насилнически, 39 

почнали още от края на 1538 година и продължили до нейното разтуряне 
на 9 септември 1944 година. Всичките й действия имат акционен, насил- 
нически характер, провеждани публично от специални групи по подобие 
на хитлеристките команди. Това е отбелязано подробно и с нескрито з1- 
доволство от Петър Маринов. 

Насилствената смяна на имената се извършвала при масово лишава” 
не на гражданите от купони за хранителни продукти и други стоки. 

За противопоставяне на дружба „ Родина“ в Златоград са убити хора. 
Същите са заровени в района на казармата, станало известно след 9 сеп- 
тември 1944 година. За това и за други деяния активният родинец, офице- 
рът подполковник Манолов е осъден на смърт от Народния съд. 

Дейността на дружбе .. Родина“ е най-тясно свързана с военното разу- 
знаване и полицията. Капитан Недялков, ръководител на военното разуз- . 
наване, участвува в провежданите от родинци акции в Смилян и други 
села, говори на техни вечеринки и събори. Счита се от родинци за „ „един 
от най-добрите деятели и безрезервни защитници“ ^ Същият капитан Не- 
дялков е написал брошурата „ Юда, ти си комунист" , която се разпростра- 
нява и от родинци. 

По донос на Светослав Духовников (Мехмед Дервишев) - мюфтия в 
гр. Смолян, изпратен до главореза Асен Николов - командир на Втора 
тракийска дивизия, е интерниран прогресивният адвокат Никола Хантов 
от Смолян. Петър Маринов е изпращал неколкократно изложения до ко- 
мандира на 21 пехотен полк против Райчо Гавраилов, подчертавайки, че 
той бил „вреден за обществото като комунист“. За това Райчо Гавраилов 
е уволнен като учител завинаги от всички училища, а през 1944 година е 
изпратен в черните роти. Двамата доносчици са признали това публично 
пред народния съд в Асеновград.” 

На разположение на дружба „, Родина“ е тайният полицейски агент в 
Смолян Йордан Бозов. когото Петър Маринов нарича Йордан Цивилни- 
ят. Същият инструктира шпиц-командите как да действуват. 

Следователно дружба „Родина“ и нейните ръководители работят ко- 
ординирано и в пълно сътрудничество с военните и полицейските власти. 

Ние няма да говорим за подценяване от страна на дружба „ Родина“ 

на културно-просветния фактор. Известна е изършената огромна рабо- 
та след 9 септември 1944 година: масово ограмотяване на население- 
то; откриването на пансион в Пловдив за българи мохамедани, благо- 
дарение на който много момчета и момичета завършиха средно и вис: 
ше образование; изградена? широка училищна и читалищна мрежа; 
създаването на Родопския драматичен театър и фолклорен ансамбъл: 
учителския институт; средното училище за медицински сестри; някол- 
ко техникума; гимназии и много други. Всичко това, наред с икономи- 
ческите преобразования, промениха изцяло облика на изостаналия в 
миналото Родопски край. : 

Дейността на дружба „Родина“ не стимулираше тази дейност, а 
обратно, действуваше като задържащ фактор в работата с българите 
мохамедани за издигане на тяхното културно-просветно ниво и нацио- 
нално съзнание. 

„ Българската комунистическа партия и другите прогресивни сили 
както преди, така и след 9 септември 1944 година определят дружба 
„Родина“ като буржоазно-напионалистическа организация, с фашист- 
ки методи на действие. 

Защо въпросът за дружба , Родина“ възниква отново и по-специал- 
но след 1960 година? Причините трябва да се търсят в две направле- 
ния. 

На първо място. Бившите деятели на дружба „ Родина“ искат при- 
знание на своята дейност. Те се стремят да докажат, че дружба „Роди- 
на“ е вършила само възродителна, просветна, прогресивна дейност, че 
те са родоначалници, първоучители на осъществявания „възродителен 
процес“ у нас, започнал след 1957 година и особено след 1960-1969-1985 
година. 

На второ място. Желание за реабилитиране дейността на „ Роди- 
на“ се появява и сред най-изявените деятели, главно ръководителите 
на възродителния процес. В това те търсят потвърждение на тезата, че 
решаването на българомохамеданския въпрос може да става по насил- 
ствен път. В дейността на „Родина“ и родинци те намират оправдание 
за вършените и от тях насилия. Опитът на „ Родина“ иродинци, „усъ- 
вършенствуван“ от дейците на възродителния процес в Смолянски ок- 
ръг, бе пренесен и използуван в други райони на страната. За честта на 
БКП - тя на 29 декември 1989 година решително се разграничи и осъди 
тази антинародна престъпна политика, провеждана от режима на То- 
дор Живков и довела страната до пълна международна изолация, изп- 

рави я пред прага на национална катастрофа. За окончателното ликви- 

диране на отрицателните последици и за недопускане отново наруша- 

ване на общопризнатите човешки права и свободи, на конституцията и 

законите е задължително да се търси най-строга отговорност от винов- 

ните лица, ръководители и преки извършители на груби морални и фи- 

зически насилия при провеждането на така наречения „възродителен 


процес“ след 1960 година. 


БЕЛЕЖКИ, ИЗВОРИ И БИБЛИОГРАФИЯ 


1 ЦДИА, ф. 262, оп. 1, а.е. 308, л. 11 и 12. 
2 БОРБА за култура и просвета. Г-н Петър Ан. Маринов. - Родоп а, ХХШ, 


1944, № 6-7, с. 11. 

з СЪБИТИЯТА през пролетта на 1941 година. - В сб.: Роди на. Книга 
четвърта (1941-1942). Смолян, 1944, с. 11. 

+ ДВИЖЕНИЕ за чистотата на нацията. Пак там, с. 13. 

5 ГОДИШНИЯТ празник на дружба „ Родина“ - Гергьовден 1942 година. 
Пак там, с. 30. 

6 ИЗЛОЖЕНИЕ до правителството. Пак там, с. 32. 

7? АКЦИЯ против феса. - В сб.: Родина. Книга втора (1938-1939). Смолян, 
1940, с. 16; Ефектът от позива. Пак там, с. 19; Заприщване горната част на гр. 
Смолян. Пак там, с. 20; Край на фереджетата. - В сб.: Род ина. Книга трета 
(1939-1940 г.). Смолян, 1941, с. 39; Край на решетките. Пак там, с. 47; „ Бягайте, 
кутурата иде!“ . Пак там, с. 51. 

в СЪБОР в с. Смилян. Пак там, с. 61. 

з Архив на МВР, Нар. съд Асеновград, състав 2, дело 2, т. МІ. 


560 


